# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 21

от 26.11.2020 г.

**Р Е Ш Е Н И Е**

**№ КЗЗ – 21**

**от 26 ноември 2020 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава площадка за проектиране, с която се засяга около 499 кв.м земеделска земя, четвърта категория, неполивна, общинска собственост, за изграждане на обект: „Помпена станция и трафопост”, поземлен имот с идентификатор 00638.17.7 по КККР на с. А., местност „Байчова ливада“, община Г., област Г., при граници, посочени в приложената скица.

**2.** Утвърждава площадка за проектиране, с която се засяга около 1281 кв. м земеделска земя, четвърта и осма категория, неполивна, собственост на Община Е., за изграждане на обект: „Пешеходни алеи по границите на кв. 19 и кв. 26“, поземлен имот с идентификатор 61248.14.100 и 61248.14.5 по КККР на с. Р., местност „Юрто“, община Е., област С., при граници, посочени в приложените скица и проект на ПУП-ИПУР.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**3.** На общо 554 кв.м. земеделска земя, от девета категория, неполивна, от която 456 кв.м. общинска собственост и 98 кв.м. частна собственост, за изграждане на обект: „Улица от о.т. 299 до о.т. 299и”, части от поземлени имоти с идентификатори 17395.64.4, 17395.64.22, 17395.64.6 и 17395.64.68 по КККР на гр. Г., община Г., област Б., при граници, посочени в приложения и влязъл в сила ПУП – ПП.

За площта от 456 кв.м. земеделска земя, общинска собственост, на основание чл. 30, ал. 4 от ЗОЗЗ такса не се дължи. За площта от 98 кв.м. земеделска земя, частна собственост, инвеститорът на обекта да заплати на основание чл. 30, ал. 1 от ЗОЗЗ, такса по чл. 8, т. 4 на тарифата в размер на 3,53 лева.

**4.** На 15 714 кв.м. земеделска земя, десета категория, поливна, собственост на Община П., за изграждане на обект: „Разширение на съществуващ обект Стадион в поземлен имот с идентификатор 47189.137.96 и образуване на УПИ 137.96,135.43 – Стадион, хотел с ресторант, сграда за силова подготовка, възстановителен център с фитнес и сауна, обслужваща сграда с търговски обект, съблекални, тоалетни, душове за посетители, складове за инвентар и консумативи, басейни за възрастни и деца, лекоатлетически писти, полигон за хвърляния, паркинг, ППР и трафопост“, поземлен имот с идентификатор 47189.135.43 по КККР на с. М., община П., област Б., при граници, посочени в приложените скица и влязъл в сила ПУП – ИПРЗ.

На основание чл. 30, ал. 2 от ЗОЗЗ, инвеститорът на обекта да заплати местна такса, определена от общинския съвет.

**5.** На 314 кв. м земеделска земя, осма категория, неполивна, собственост на Община Омуртаг, за изграждане на обект: „Укрепване на новотрансформирано свлачище №ТGV 22.32620.1 и отводняване на част от общински път TGV2054 П. при км 7+280“, части от поземлени имоти с идентификатори 32620.503.172 и 32620.503.173 по КККР на с. И., община О., област Т., при граници, посочени в приложените скици и влязъл в сила ПУП–ПП.

На основание чл. 30, ал. 4 от ЗОЗЗ, такса не се заплаща.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**